Indrumar privind încadrarea în categoria IMM-urilor

Regulile, principiile si recomandarile de mai jos sunt destinate potentialilor solicitanti, ca sprijin in completarea *Declaratiei privind incadrarea intreprinderii in categoria IMM (Declaratia IMM)*, anexa la Legea nr. 346/2004.

Acestea se bazează pe:

* Prevederile Legii nr. 346/2004 privind stimularea inființării și dezvoltării IMM-urilor, cu modificările și completările ulterioare;
* Recomandarea CE nr. 361/2003 privind definiția IMM-urilor;
* Manualului utilizatorului pentru definiția IMM-urilor (Comisia Europeana, 2015);
* Jurisprudența Curții Europene de Justiție în ceea ce privește definiția IMM-urilor, conform Recomandării CE nr. 361/2003;

# ATENTIE!

* Responsabilitatea privind informațiile cuprinse în Declarația privind încadrarea în categoria IMM, precum și respectarea normelor legale în vigoare privind încadrarea în categoriile IMM, îi revine în exclusivitate solicitantului/ declarantului.
* Verificarea îndeplinirii condiției de eligibilitate privind încadrarea solicitantului în categoria IMM-urilor se va realiza, de catre ADR NV, in baza Declarația privind încadrarea în categoria IMMcomplete și conforme, precum și a unei analize efectuate în conformitate cu prevederile procedurale specifice.
* Solicitantul trebuie să se încadreze în categoria microîntreprinderilor, luând în considerare întreprinderile legate/partenere, atât la data solicitării finanțării (i.e. data depunerii cererii de finanțare), cât și la data acordarii finanțării (i.e. data semnării contractului de finanțare).
* După semnarea contractului de finanțare se vor efectua, pe baza de eșantion, verificări ale informațiilor furnizate de către beneficiari în Declarația privind încadrarea în categoria IMM-urilor. În cazul în care, în urma acestor verificări, se va constata ca informațiile furnizate nu au fost conforme cu realitatea, la momentul depunerii cererii de finanțare și la momentul acordării ajutorului de stat, iar prin corectarea/completarea acestora se depășesc plafoanele indicatorilor pe baza carora se calculeaza încadrarea în categoria de întreprinderi eligibilă pentru acordarea ajutorului de minimis, conform ghidului specific aplicabil, contractul de finanțare va fi reziliat și eventualele sume plătite deja beneficiarului respectiv vor fi recuperate.
* Solicitantul trebuie să solicite finanțarea nerabursabilă în cadrul proiectului luând în calcul regulile ajutorului de minimis raportat încadrarea în categoria de microîntreprinderi, precum și la respectarea plafoanelor de minimis pentru întreprinderea unică.

Pentru o analiză corectă a situatiei din perspectiva incadrarii in plafoanele indicatorilor pe baza carora se stabilește categoria intreprinderii, solicitantul trebuie sa urmeze, cu strictețe, următorii pași:

# Pasul 1 - Clasificarea întreprinderii ca autonomă, parteneră, legată

Precizări:

* Identificarea relațiilor de parteneriat și/sau legatură ale întreprinderii A (solicitantul) cu alte întreprinderi, se face prin raportare la situatia curentă a acționariatului/participațiilor /administrării întreprinderilor, la data intocmirii Declarației privind încadrarea în categoria IMM. În cazul în care pe parcursul procesului de evaluare, selecție contractare, intervin modificări în structura acționariatului de natură să modifice încadrarea sulicitantului în categoria microîntreprinderilor, acesta are obligația de a informa ADR NV conform angajamentului din acestuia din Declarația de angajament, cu riscul respingerii de la finanțare și/sau rezilierii contractului de finanțare;Nu este relevant locul de înregistrare (naționalitatea) întreprinderilor analizate

**A (solicitantul) este întreprindere autonomă, dacă**

* + A nu deține participații (părți sociale, acțiuni) în capitalul social al niciunei alte întreprinderi și nicio altă întreprindere nu deține participații în capitalul social al lui A

sau

* + A deţine mai puţin de 25% din capitalul social sau din drepturile de vot (oricare dintre acestea este mai mare) în alte întreprinderi sau alte întreprinderi nu deţin mai mult de 25% din capitalul social sau din drepturile de vot ale întreprinderii A

sau

* + A nu este clasificată ca întreprindere legată sau parteneră

Conform alin. (3) al art. 4^2 din Legea 346/2004, Pragul de 25% poate fi atins sau depăşit (dar să nu fie mai mare de 50%) de către următoarele categorii de investitori, cu condiţia ca aceşti investitori să nu fie legaţi, individual sau în comun, de A:

1. societăţi publice de investiţii, societăţi de capital de risc, persoane fizice sau grupuri de persoane fizice care realizează, conform declaraţiei anuale de venit, venituri majoritare din activitatea de investiţii în capital de risc (business angels) şi care investesc fonduri proprii în societăţi necotate la bursă, cu condiţia ca investiţia totală a acestor investitori în aceeaşi întreprindere să nu depăşească echivalentul în lei a 1.250.000 euro;
2. universităţi sau centre de cercetare fără scop lucrativ;
3. investitori instituţionali, inclusiv fonduri de dezvoltare regională;
4. autorităţi ale administraţiei publice locale, respectiv consilii locale ale unităţilor administrativ-teritoriale cu un buget anual mai mic de echivalentul în lei a 10 milioane euro şi cu o populaţie mai mică de 5.000 de locuitori.

Dacă pragul de 50% este depășit de către categoriile de investitori de mai sus, A nu se mai încadrează în categoria IMM (i.e. A este considerată întreprindere mare)

**A este întreprindere parteneră cu alte întreprinderi, dacă:**

* + A deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (dar nu mai mult de 50%) sau altă întreprindere deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale lui A (dar nu mai mult de 50%).

Relațiile directe dintre A și parteneri pot fi considerate relații de nivel 1.

Se vor analiza inclusiv eventualele relații dintre partenerii lui A și alte întreprinderi (relații de nivel 2). Dintre acestea:

* + 1. Întreprinderile legate cu partenerii lui A, din amonte sau din aval, trebuie luate în considerare la calcularea datelor lui A.
    2. Întreprinderile partenere cu partenerii lui A, din amonte sau din aval, nu vor mai fi luate în considerare la calcularea datelor lui A.

A nu este IMM (i.e. X este considerată întreprindere mare) dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice (cu excepţia cazurilor prevăzute la alin. (3) al art. 4^2 din Lege)

Datele întreprinderilor partenere referitoare la numărul de salariați, cifra de afaceri, active totale se cumulează, procentual, în Anexa A „Intreprinderi partenere” la Declarația privind încadrarea în categoria IMM-urilor, dacă întreprinderea solicitantă are cel puțin o întreprindere parteneră.

**A este întreprindere legată cu alte întreprinderi, dacă**

* + Între A și alte întreprinderi există oricare dintre următoarele raporturi:
    1. o întreprindere deţine majoritatea drepturilor de vot ale acţionarilor sau ale asociaţilor celeilalte întreprinderi;
    2. o întreprindere are dreptul de a numi sau de a revoca majoritatea membrilor consiliului de administraţie, de conducere ori de supraveghere a celeilalte întreprinderi;
    3. o întreprindere are dreptul de a exercita o influenţă dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;
    4. o întreprindere este acţionară sau asociată a celeilalte întreprinderi şi deţine singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective.

sau

* + Între A și alte întreprinderi există oricare dintre raporturile de mai sus prin intermediul uneia ori mai multor întreprinderi sau prin oricare dintre investitorii prevăzuţi la alin. (3) al art. 4^2 din Lege.

sau

* + Între A și alte întreprinderi există oricare dintre raporturile de mai sus prin intermediul unei **persoane fizice sau al unui grup de persoane fizice care acţionează de comun acord, dacă îşi desfăşoară activitatea sau o parte din activitate pe aceeaşi piaţă relevantă ori pe pieţe adiacente**
    1. **Persoane fizice**

Noțiunea de ”persoană fizică”, în contextul acestei definiții, include, în principiu, persoana fizică ce are calitate de asociat, acționar, administrator. Cu toate acestea, aceste aspecte nu limitează posibilitatea ca influența dominantă să fie exercitată și prin alte persoane cu poziții de conducere sau din alte structuri ale conducerii întreprinderii (eg. director general, comisie de cenzori, director economic, etc)

* + 1. **Grup de persoane fizice care acționează de comun acord**

În sensul art. 3.3 din Anexa la Recomandarea CE nr. 361, se consideră că ”acționează de comun acord” acele persoane fizice care colaborează pentru a influența deciziile comerciale ale întreprinderilor analizate, și care exclud considerarea întreprinderilor în cauză ca fiind independente una față de cealaltă, din punct de vedere economic. Îndeplinirea acestei condiții nu este neaparat conditionată de existența unor relații contractuale între persoanele respective sau de constatatea ca aceste persoane intenționau să ocolească definiția microintreprinderilor și a intreprinderilor mici sau mijlocii în sensul Recomandării CE. Existența unor legaturi de familie între persoanele fizice analizate nu este considerată suficientă pentru a determina ca acestea actionează de comun acord[[1]](#footnote-1). In acest caz este necesara si o evaluare economica de ansamblu a intreprinderilor în cauza, care ar putea demonstra ca aceste întreprinderi sunt legate prin intermediul unui grup de persoane fizice care acționează în mod concertat.

* + 1. **Piata relevantă, piețe adiacente**

**Piața relevantă** în cadrul careia trebuie analizate legăturile, prin intermediul persoanelor fizice/grupului de persoane fizice, dintre intreprinderi se determină prin combinarea pieței produsului și pietei geografice[[2]](#footnote-2):

* Piața relevantă a produsului cuprinde toate produsele și/sau serviciile pe care consumatorul le consideră interschimbabile sau substituibile, datorită caracteristicilor, prețurilor și utilizării căreia acestea îi sunt destinate
* Piața geografică relevantă cuprinde zona în care întreprinderile respective sunt implicate în oferta și cererea de produse sau servicii în cauză, în care condițiile de concurență sunt suficient de omogene și care poate fi deosebită de zonele geografice învecinate, deoarece condițiile de concurență diferă în mod apreciabil în respectivele zone.

**Piețele adiacente** reprezintă piețele situate imediat în amonte sau în aval față de piața releventă, respectiv piețele pe care bunurile sau serviciile sunt complementare sau aparțin unei game de bunuri/ servicii ce sunt, de regulă, achiziționate de aceiași clienți, pentru același uz.

Prin intermediul unei persoane fizice sau al unui grup de persoane fizice care actionează de comun acord pot fi stabilite doar relații de legatură între întreprinderi, nu și de parteneriat.

Exemple în care două întreprinderi A și B pot fi considerate ca acționând pe piețe adiacente, și care constituie premise pentru a extinde analiza privind verificarea încadrării solicitantului în categoria IMM:

* + - * 1. A este autoritate contractantă/ contractor față de B
        2. A utilizează serviciile/ produsele lui B în desfășurarea propriei activități
        3. A face reclamă serviciilor/ produselor lui B
        4. A predă lui B active fixe, spre utilizare
        5. A închiriază lui B bunuri imobiliare
        6. A și B au clienți comuni
        7. Produsele lui A și B sunt distribuite prin aceleași rețele de distribuție sau prin rețele similare
        8. A și B acționează pe niveluri complementare ale lanțului de producție

A nu este IMM (i.e. A este considerată întreprindere mare) dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice (cu excepţia cazurilor prevăzute la alin. (3) al art. 4^2 din Lege)

Se vor analiza inclusiv eventualele relații dintre întreprinderile legate cu A și alte întreprinderi:

* + 1. Întreprinderile partenere cu întreprinderile legate cu A, din amonte sau din aval, trebuie luate în considerare la calcularea datelor lui A (relații de nivel 2).
    2. Întreprinderile legate cu întreprinderile legate cu A, din amonte sau din aval, trebuie luate în considerare la calcularea datelor lui A, indiferent de nivel. Dacă A este legată cu B, care este legată cu B, care este legată cu D șamd, vor fi luate în calcul toate aceste întreprinderi.

Datele întreprinderilor legate, referitoare la numărul de salariați, cifra de afaceri, active totale se cumulează, în proportie de 100%, în Anexa B „Întreprinderi legate” la Declarația privind încadrarea în categoria IMM-urilor, dacă întreprinderea solicitantă are cel putin o întreprindere legată.

# Pasul 2 - Calculul datelor întreprinderii A

Daca intreprinderea A (solicitantul) este autonomă, se vor lua în calcul doar datele lui A – numărul mediu anual de salariati, cifra de afaceri netă anuală și activele totale – raportate în situațiile financiare aferente exercitiului financiar precedent, aprobate de adunarea generală a acționarilor sau asociaților, considerat exercitiu financiar de referință. În acest caz, se va completa doar Declarația privind încadrarea în categoria IMM.

Formularul „Calculul pentru întreprinderile partenere sau legate” se completeaza cu date, dupa cum urmeaza:

* 1. Dacă A este parteneră cu alte întreprinderi, se vor cumula, la datele lui A, datele tuturor întreprinderilor partenere (inclusiv a celor legate cu întreprinderile partenere ale lui A), proporţional cu procentul de participare la capital ori cu procentul drepturilor de vot (cel mai ridicat dintre aceste procente).
  2. Dacă A este legată cu alte întreprinderi, se vor cumula, la datele lui A, 100% din datele tuturor întreprinderilor legate direct și indirect

Aceste date se preiau din Anexa A „Întreprinderi partenere” respectiv Anexa B „Întreprinderi legate” în funcție de existența sau nu a partenerilor/legăturilor în raport cu întreprinderea A (solicitantul).

# Pasul 3 - Încadrarea lui A în categoria IMM-urilor

In baza datelor calculate la pasul 2, se verifica daca:

1. microîntreprinderi - au mai puțin de 10 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei;
2. întreprinderi mici - au mai puțin de 50 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei;
3. întreprinderi mijlocii - au mai puțin de 250 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro.

Respectarea pragului referitor la numărul mediu anual de salariați este obligatorie. În plus, cel puțin unul din indicatorii financiari (cifra de afaceri anuală netă și activele totale) trebuie să se încadreze în pragul aferent categoriei IMM aplicabile.

Dacă, la data întocmirii situaţiilor financiare anuale întreprinderea nu se mai încadrează în plafoanele de mai sus, aceasta nu îşi va pierde calitatea de microîntreprindere, întreprindere mică sau mijlocie decât dacă depăşirea acestor plafoane se produce în două exerciţii financiare consecutive. Regula celor 2 exerciţii financiare consecutive se aplică atât la depășirea pragurilor cât și la scăderea sub pragurile aferente unei categorii.

În tabelul de mai jos sunt prezentate situațiile de încadrare/neîncadrare în categoria IMM (ultima coloana) în functie de depășirea sau nu de către „datele lui A”, a plafoanelor de calcul a indicatorilor aferenți exercițiilor financiare din ultimii trei ani fiscali consecutivi (N, N-1, N-2).

|  |  |  |  |  |
| --- | --- | --- | --- | --- |
| Exemplul  nr. | Anul N | N-1 | N-2 | Categoria |
| 1 | Micro | Mică | Mică | Mică |
| 2 | Micro | Micro | Mică | Micro |
| 3 | Micro | Micro | Micro | Micro |
| 4 | Micro | Mică | Micro | Micro |
| 5 | Mică | Micro | Micro | Micro |
| 6 | Mică | Mică | Micro | Mică |
| 7 | Mică | Micro | Mică | Mică |
| 8 | Mică | Mică | Mică | Mică |

In exemplele de mai sus, prin „datele lui A” se intelege datele cumulate ale tuturor intreprinderilor partenere si legate, dupa caz.

În cazul în care, din istoricul lui A, nu se pot identifica 2 exerciții financiare cu încadrarea în aceeași categorie (i.e. de la înființare, datele lui A au fluctuat, de la an la an, sub și peste plafonul aferent unei anumite categorii), atunci A va fi încadrată în categoria IMM aferentă primului exercițiu financiar de la înființare.

Declarația privind încadrarea în categoria IMM se completează cu datele referitoare la numărul de salariați, cifra de afaceri, active totale aferente ultimului bilanț contabil înregistrat la ANAF (anul fiscal N). În cadrul Declarației este inclusă următoarea solicitare: „Precizați dacă, față de exercițtiul financiar anterior celui de referință, datele financiare au înregistrat modificări care ar determina încadrarea întreprinderii într-o altă categorie (respectiv mică, miljlocie sau mare).” Prin excepție, în situația în care procesul de evaluare, selecție și contractare a cererii de finanțare se continuă într-un nou exercițiu financiar pentru îndeplinirea condiției de eligibilitate referitoare la încadrarea solicitantului în categoria IMM eligibilă, conform ghidului solicitantului aplicabil, se va actualiza declarația în baza celor mai recente situații financiare aprobate de adunarea generală a acţionarilor sau asociaţilor/organele statutare în cazul în care bilanțul contabil nu este încă înregistrat la ANAF, la momentul respectiv.

Răspunsul la întrebarea anterior menționata va avea în vedere exemplele din tabelul de mai sus.

**Excepție!** Regula celor 2 exerciţii financiare consecutive nu se aplică în cazul în care pragurile aferente categoriilor IMM sunt depășite ca urmare a unei modificări în structura acționariatului, a unei fuziuni, a unei achiziții, modificări care nu au, de regulă, caracter temporar și nu sunt supuse efectelor de volatilitate (i.e. nu sunt conjucturale). Întreprinderile în cadrul cărora are loc o modificare a acționariatului vor fi analizate pe baza structurii acționariatului la momentul respectivei modificări (e.g. tranzacții), nu la încheierea exercițiului fiscal precedent. Astfel, pierderea calității de microîntreprindere poate fi imediată, nefiind necesară depășirea pragurilor pe parcursul a două exerciții fiscale consecutive.

Modificările conjucturale de acționariat în vederea încadrării în categoria de IMM pentru a se demonstra eligibilitatea solicitantului în cadrul apelului de proiecte vor fi analizate inclusiv prin raportare la regula celor două exerciții financiare consecutive anterior anului în care a fost depusă cererea de finanțare. O modificare de acționariat înainte de depunerea cererii de finanțare, poate crea premisele unei suspiciuni rezonabile privind crearea unor condiții artificiale în vederea obținerii finanțării în cadrul apelului de proiecte. În acest caz, solicitantul la finanțare trebuie să demonstreze cu documente doveditoare că modificarea acționariatului nu este conjuncturală.

# Exemple de intreprinderi legate si/sau partenere

**EXEMPLUL 1**

**Intreprinderi legate**

Total A = 100 % din A + 100 % din B + 100 % din C + 100 % din D



# EXEMPLUL 2

**Intreprinderi partenere**

Total A = 100 % din A + 25 % din B + 33 % din C + 49 % din D



# EXEMPLUL 3

**Intreprinderi legate si partenere**

Intreprinderea A este afiliata (i.e. legata) cu o intreprindere B printr-o participatie de 60 % a intreprinderii B in intreprinderea A.

Dar B are, de asemenea, doi parteneri, intreprinderile C si D, care detin 32 % si respectiv 25 % din B.

Pentru a calcula datele lui A, trebuie adaugate la datele lui A, in proportie de 100 % datele lui B, la care se adauga, in proportie de 32 % datele lui C si, in proportie de 25 %, datele lui D.

Total A = 100 % din A + 100 % din B + 32 % din C + 25 % din D



# EXEMPLUL 4

**Intreprinderi legate si partenere**

Intreprinderile B si C sunt ambele partenere cu intreprinderea A, deoarece fiecare are o participatie de 38 % in A. Dar B este, de asemenea, afiliata (i.e. legata) cu D printr-un pachet de actiuni de 60 %, iar C si E sunt parteneri (40 %).

Pentru a calcula datele lui, trebuie adaugate, pe de o parte, 38 % din datele cumulate pentru B si D (deoarece B si D sunt legate) si, pe de alta parte, doar 38 % din datele intreprinderii C la datele intreprinderii A.

Nu trebuie luate in considerare datele intreprinderii E, deoarece aceasta intreprindere partenera nu este situata imediat in amonte fata de intreprinderea A.

Total A = 100 % din A + 38 % din (B + D) + 38 % din C



# EXEMPLUL 5

**Grup de intreprinderi legate**

Intreprinderea A are trei investitori, B, C si D, fiecare detinand 20 % din capitalul sau din drepturile de vot ale lui A. Acesti investitori sunt ei insisi afiliati (i.e. legati), formand un grup de intreprinderi legate: B detine o participatie de 70 % in C, care la randul sau detine o participatie de 60 % in D.

Pentru a calcula datele lui A, la prima vedere, intreprinderea A ar trebui sa ramana autonoma, deoarece fiecare investitor detine mai putin de 25 % din A.

Dar, deoarece B, C si D sunt legate, ca grup, ele detin 60 % din intreprinderea A. Prin urmare, trebuie adaugate, in proportie de 100 %, datele lui B, C si D la datele intreprinderii A.

Total A = 100 % din A + 100 % din B + 100 % din C + 100 % din D



# EXEMPLUL 6

**Intreprinderi legate si partenere**

Intreprinderea B este partener al intreprinderii A printr-o cota de 25 %. Intreprinderea C este partener al intreprinderii B printr-o cota de 30 %.

In plus, intreprinderea A este afiliata (i.e. legata) cu o intreprindere D prin intermediul unei participatii de 65 %.

O intreprindere E este partener al intreprinderii D printr-o cota de 25 %. Intreprinderea D are o intreprindere legata, care la randul sau are un partener.

Trebuie sa se tina cont de datele proportionale ale tuturor intreprinderilor care sunt partenere ale intreprinderii A, precum si ale partenerilor oricarei intreprinderi legate.

Cu toate acestea, datele unui partener al partenerului intreprinderii A nu sunt luate in considerare. Total A = 100 % din A + 25 % din B + 100 % din D + 25 % din E + 100 % din F + 25 % din G



1. 1 [http://eur-lex.europa.eu/LexUriServ/LexUriServ.do?uri=CELEX:62013CJ0110:ro:HTML](http://eur-lex.europa.eu/LexUriServ/LexUriServ.do?uri=CELEX%3A62013CJ0110%3Aro%3AHTML) (HaTeFo GmbH v Finanzamt Haldensleben, C‑110/13) [↑](#footnote-ref-1)
2. Conform definiției pieței relevante în contextul controlul comunitar al concentrărilor economice (Comunicarea CE nr. 97/C 372/03 privind definirea pieței relevante în sensul dreptului comunitar al concurenței) [↑](#footnote-ref-2)